Душка Врховац
Душка Врховац (Бања Лука, 1947) српски је писац, новинар и преводилац.

Студирала и дипломирала на Одсеку за светску књижевност и теорију књижевности Филолошког факултета Универзитета у Београду.Члан Удружења књижевника Србије и Удружења књижевних преводилаца Србије. Није члан ни једне политичке партије.

Јула 2005. године, као уредник сложених пројеката, престала да ради у РТС и од тада је писац и слободни новинар. Живи у Београду и има троје деце.

Књижевност 
Објављивала у књижевним листовима и часописима (Орфеј, Видици, Младост, Студент, Знак, Поља, Путеви, Одјек, Лица, Књижевна реч, Књижевне новине, Јефимија, Про Фемина, Стремљења, Књижевна Крајина, Политика...).

Добитник неколико награда за поезију и Златне значке за ширење културе Културно-просветне заједнице Србије.

Библиографија 
 САН ПО САН, Издавач: Нова књига, Београд 1986.
 С ДУШОМ У ТЕЛУ, Издавач: Ново дело, Београд 1987.
 ГОДИНЕ БЕЗ ЛЕТА, Издавач: Књижевне новине и Графос, Београд 1988.
 ГЛАС НА ПРАГУ, Издавач: Графос, Београд 1990.
 И WЕАР МY СХАДОW ИНСИДЕ МЕ, Издавач: Форест Боокс, Лондон, 1991.
 С ОБЕ СТРАНЕ ДРИНЕ, Издавач: Задужбина Петар Кочић, Бања Лука 1995.
 ЖЕЂ НА ВОДИ, Издавач: Сремпублик, Београд 1996.
 БЛАГОСЛОВ – сто шест песама о љубави, Издавач: Металограф, Трстеник 1996.
 ЖЕЂ НА ВОДИ, друго допуњено издање, Издавач: Сремпублик, Београд 1997.
 ИЗАБРАНЕ И НОВЕ ПЕСМЕ, Издавач: Просвета, Београд 2002.
 ЗАЛОГ, Издавач: Љубостиња, Трстеник 2003. 
 ОПЕРАЦИЈА НА ОТВОРЕНОМ СРЦУ, Издавач: Алма, Београд 2006.
 ЗА СВЕ ЈЕ КРИВ ПЕСНИК, Независно електронско издање, Београд 2007.
 МОЈА ДЕСАНКА, Издавач: Удружење за планирање породице и развој становништва Србије, Београд 2008.

Песме превођене на енглески, шпански, италијански, руски, немачки, грчки, француски, турски, румунски, јерменски, албански, македонски и пољски. 
Заступљена у изборима наших најзначајнијих песника у свету и у многим антологијама у нас.

Књига С ОБЕ СТРАНЕ ДРИНЕ била је номинована за награду Исидора Секулић и награду Бранко Ћопић, а књиге С ОБЕ СТРАНЕ ДРИНЕ и ЖЕЂ НА ВОДИ биле су у најужем избору за Октобарску награду (сада Награда града Београда). Књига ЗАЛОГ била је у најужем избору за награду Милан Ракић и Јефимија.

Новинарство 
Објавила бројне текстове и интервјуе у листовима и часописима: Политика, НИН, Борба, Дуга, Књижевне новине, Књижевна реч, Интервју, Репортер, Правда, Глас јавности, Данас... и текстове и сценарија за радио и телевизијске емисије.

У Трећем програму Радио Београда неколико година била стални сарадник културне хронике, пишући о књижевним, позоришним и другим уметничким појавама и догађајима код нас и у иностранству. 

Аутор је, уредник, сценариста и водитељ бројних телевизијских емисија и серија у оквиру Актуелности Информативног програма, у Редакцији документарног програма РТС, бавећи се углавном актуелним и тзв. табу темама из разних области, од политике до културе, у цивилизацијском контексту. Неке од тих емисија завршавале су у бункеру, где се и сада налазе.

Рођени 1947.
Бањалучани
Српске књижевнице
Српски новинари
Српски преводиоци
Српски књижевници из Босне и Херцеговине